**Magnetický náboj** (**Qm** ) je hypotetická fyzikálna veličina, analogická k elektrickému náboju, ktorá vyjadruje mieru schopnosti telesa pôsobiť magnetickou silou.

Charakteristika
---------------

Nosičom magnetického náboja je hypotetická elementárna častica zvaná magnetický monopól. Predstavuje žriedla magnetického poľa, zdroj magnetických siločiar. Veličinu predpovedal Paul Dirac pri pokuse skĺbiť kvantovú mechaniku a všeobecnú teóriu relativity. 

* **Značka:** Qm (angl. *quantum of magnetic charge*)
* **Jednotka:** T.m² (v SI sústave), 1 D (Dirac) (experimentálne)
* **Merací prístroj:** Detektor magnetického náboja

Elektrodynamika s magnetickými nábojmi
--------------------------------------

Variant elektrodynamiky s existenciou magnetických nábojov popisujú rovnice, ktoré sa niekedy nazývaju Diracove. Index e označuje veličiny zodpovedajúce elektrickému náboju, index m magnetickému. 

| Názov | Maxwellove rovnice | Diracove rovnice |
| --- | --- | --- |
| Gaussov zákon elektrostatiky: | {\displaystyle \nabla \cdot \mathbf {D} =\rho \_{e}} | {\displaystyle \nabla \cdot \mathbf {D} =\rho \_{e}} |
| Gaussov zákon pre magnetizmus: | {\displaystyle \nabla \cdot \mathbf {B} =0} | {\displaystyle \nabla \cdot \mathbf {B} =\rho \_{m}} |
| Zákon elektromagnetickej indukcie: | {\displaystyle -\nabla \times \mathbf {E} ={\frac {\partial \mathbf {B} }{\partial t}}} | {\displaystyle -\nabla \times \mathbf {E} ={\frac {\partial \mathbf {B} }{\partial t}}+\mathbf {j} \_{m}} |
| Ampèrov zákon |    {\displaystyle \nabla \times \mathbf {H} ={\frac {\partial \mathbf {D} }{\partial t}}+\mathbf {j} \_{e}} |    {\displaystyle \nabla \times \mathbf {H} ={\frac {\partial \mathbf {D} }{\partial t}}+\mathbf {j} \_{e}} |

Maxwellove rovnice sú teda limitou Diracovych pri {\displaystyle Q\_{m}} = 0. Teoretický podklad pre existenciu magnetického náboja vyplýva v klasickej teórii z fenoménu kvantovania elektrického náboja a singularity Maxwellových rovnic v špecifických prípadoch. V prospech existencie magnetického náboja hovoria aj niektoré najmodernejšie fyzikálne teórie.

Elementárne kvantum magnetického náboja
---------------------------------------

Vysvetliť kvantovanie elektrického náboja sa ukázalo ako veľmi zložitá vec. Zatiaľ jediným uspokojivým sa ukázalo Diracovo zdôvodnenie *Qm × Qe = r* kde *r* je elementárne kvantum momentu hybnosti. Elektrický náboj v Diracovom zdôvodnení sa dá nahradiť ťažiskom všetkých vo vesmíre, a tak platí, že ak vo vesmíre je aspoň jeden bodový magnetický náboj, všetky elektrické náboje sú kvantované. Elementárne kvantum magnetického náboja súvisí s elementárnym kvantom elektrického podľa vzťahu 
*Qe / Qm = α / 2* , kde *α* je konštanta jemnej štruktúry.

Pozri aj
--------

* elektrický náboj
* magnetický monopól

Referencie
----------

1. ↑  Ablon Y: "General Relativity, Maxwell's Electrodynamics, and the Foundations of the Quantum Theory of Gravitation and Matter", Cornel University, 2005
2. ↑  P.A.M. Dirac, "Quantized Singularities in the Electromagnetic Field", Proceedings of the Royal Society, A133 (1931) pp 60-72.

Externé odkazy
--------------

* Magnetic Monopole Searches (lecture notes)
* Theoretical status of Magnetic monopoles
* Magnetic charge